สวัสดีค่ะอา ดาอายุ28 ปี เคยตรวจพบว่าเป็นหัวใจห้องล่างซ้ายโตผิดปกติ ตรวจพบมา5 ปีแล้วค่ะ แต่เริ่มมีอาการเจ็บหัวใจเมื่อ2 ปีที่แล้ว อาการคือเวลาหายใจเข้าจะเจ็บปวดหัวใจหายใจไม่เต็มที่เหมือนโดนบีบหัวใจแน่นๆ จนบางครั้งหายใจไม่ออก มีปวดปีกหลังซ้ายด้วยค่ะ แบบนี้อันตรายมากไหมคะ
สวัสดีค่ะ อาการเจ็บหน้าอก สามารถเกิดได้จากหลายสาเหตุตั้งแต่โรคหัวใจและหลอดเลือด โรคปอด โรคกล้ามเนื้อเอ็นกระดูก ระบบทางเดินอาหาร-สาเหตุที่เกี่ยวกับโรคหัวใจที่พบบ่อย ได้แก่ โรคกล้ามหัวใจตายหรือขาดเลือด เป็นโรคที่พบบ่อย โดยเฉพาะผู้ที่มีอายุมาก มีโรคประจำตัวเป็นเบาหวาน ไขมันในเลือดสูง ความดันโลหิตสูง สูบบุหรี่ ในภาวะนี้ผู้ป่วยจะมีอาการเจ็บแน่นหน้าอกตรงกลางหรือด้านซ้าย เจ็บเหมือนมีอะไรบีบรัด เหงื่อออก ถ้าออกแรงจะเป็นมากขึ้น-สาเหตุที่เกี่ยวกับโรคปอด เช่น เยื่อหุ้มปอดอักเสบ จะมีอาการเจ็บเวลาหายใจเข้าออก ไอ จาม เป็นต้น-สาเหตุที่เกี่ยวกับทางเดินอาหาร เช่น โรคกระเพาะอาหารอักเสบ จะมีอาการแสบร้อนที่ลิ้นปี่ บางคนมีอาการแสบร้อนมาถึงหน้าอก บางคนจะรู้สึกเหมือนมีลมดัน บางคนจะมีอาการจุกมาที่คอได้ เป็นต้น-สาเหตุที่เกี่ยวกับกล้ามเนื้อเอ็นกระดูกที่บริเวณหน้าอก เช่น กล้ามเนื้ออักเสบ กระดูกอ่อนบริเวณหน้าอกอักเสบ อาการเจ็บจะเป็นมากขึ้นเวลาใช้กล้ามเนื้อบริเวณนี้ อาจจะเป็นการขยับ การกดหน้าอก หรือหายใจเข้าออกแล้วเจ็บมากขึ้นดังนั้น หาก เจ็บขณะที่ออกแรง มีอาการเหนื่อยง่าย ออกแรงได้ลดลง แนะนำให้ไปพบแพทย์นะคะ แต่หากยังไม่มีอาการข้างต้น อาจเป็นอาการเจ็บจากกล้ามเนื้อ ซึ่งสามารถลองรับประทานยาแก้ปวด และหลีกเลี่ยงการยกของหนักหรือการออกกำลังบริเวณนี้ หากไม่ดีขึ้น ควรไปพบแพทย์นะคะ